طوعم كوڤيد-19 هوا طوعم بيهدف لتوفير مناعه مكتسبه ضد مرض كوڤيد-19. قبل وباء فيروس كورونا 2019–2020 ، كان العمل على تطوير طوعم ضد امراض فيروس كورونا كشف معلومات عن بنا و وظيفة فيروسات كورونا ، و ده سرع تطوير منصات التكنولوجيا المتنوعة فى أوائل سنه 2020 علشان تطوير طوعم يحمى من كوڤيد-19. آلاف العلما حاولو انتاج تطعيم مضاد للسارس-كوڤ-2. منظمة الصحة العالمية نشرت على ويبسايتها اسامى 41 مركب محتمل ممكن يكون المصل تحت التجربه للتطعيم . الاخبار من التجارب كانت احتمال ان مصل يكون متوفر بعد 12 او 18 شهر. فى نص ديسمبر سنه 2020 كان فيه 57 طوعم مرشح فى مرحلة بحث اكلينيكى. 40 منهم كانو فى مراحل تجارب المرحلة الأولانيه و التانيه. 17 منهم كانو فى مراحل تجارب المرحله التانيه و التالته. مناعة القطيع ضد كوڤيد-19 لسه ماحصلتش . ف نوفمبر 2020 ، بايواينتيك و فايزر ، مودرينا ، جامعة اكسفورد (بالتعاون مع استرازينيكا) ، و معهد جامالييا اعلنو عن نتائج ايجابية من التحليلات المؤقته من مراحل تجارب المرحله التالته. من 18 ديسمبر فيه 12 دوله سمحو ان فايزر–بايواينتيك طوعم كوڤيد-19 يستعمل فى الطوارئ. كمان, البحرين سمحت باستعماله فى الطوارئ تصنيع ساينوفارم, بعدهم الامارات.